# Akin Düzakin

### Fra Wikipedia, den frie encyklopedi

Akin Düzakin (født 21. mai 1961 i Gaziantep i Tyrkia) er en tyrkisk-norsk illustratør og barnebokforfatter bosatt i Norge siden 1987. Han har utdannelse i industridesign og arkitektur fra Ankara og fra Statens håndverks- og kunstindustriskole i Oslo der han studerte fra 1987 til 1994.

Akin Düzakin har illustrert ei lang rekke barnebøker, blant annet bøkene om Tvillingbror og Tvillingsøster av Liv Marie Austrem, som han fikk Brageprisen for i henholdvsis 1995 og 1997. Sammen med Oddmund Hagen ble han tildelt Unni Sands bildebokpris for 1998 for bildeboka Over jordet. Ellers har han hatt mottatt flere internasjonale utmerkelser og i 2006 Bokkunstprisen for sitt virke som nyskapende og toneangivende illustratør.

Akin Düzakin er særlig kjent for vakre akrylmalerier i delikate fargenyanser med poetiske, lett naivistiske motiver og tydelige figurer. Han har store billedskapende evner og en uvanlig håndverksmessig sikkerhet. Düzakin blir ansett som en av de aller fremste illustratørene i Norge i dag og kanskje den fremste blant bildebok-illustratørene.

Akin Düzakin bor og arbeider i Son sør i Akershus.

## [rediger] Eksterne lenker

- Akin Düzakins barnebokillustrasjoner i Fredrikstad biblioteks nettgalleri
- Presentasjon og bibliografi på Samlagets nettsider
- Bokunstprisen til Akin Düzakin

Forrige vinner: Terese Moe Leiner | Vinner av Bokkunstprisen (2006) | Neste vinner: –

Hentet fra «http://no.wikipedia.org../../../a/k/i/Akin_D%C3%BCzakin_8c1a.html»

Kategorier: Tyrkiske tegnere | Tyrkiske illustratører | Norske illustratører | Barnebokforfattere | Vinnere av bokkunstprisen | Fødsler i 1961

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Norsk (nynorsk)